SYARAT-SYARAT KEJURUTERAAN

i.
Pemasangan rekabentuk papan iklan yang dicadangkan hendaklah mengambil kira institusi atau jenis kegunaan bangunan di sekeliling dengan tidak melindungi fasad bangunan.

ii.
Iklan yang di pasang juga tidak menghalang pandangan nama jalan di pondok bas.

iii.
Pemasangan iklan hendaklah bersesuaian dan selamat kepada pengguna-pengguna pondok bas, orang ramai dan tidak menghalang pandangan lalulintas.

iv.
Penyewa hendaklah menggunakan tulisan Bahasa Malaysia yang lebih besar selain bahasa-bahasa lain pada iklan yang dipamerkan.

v.
Rekabentuk, pemasangan struktur dan kerangka papan iklan serta kerja-kerja yang berkaitan dengannya perlu disahkan oleh Jurutera yang bertauliah.

vi.
Struktur yang diperlukan hendaklah direka bentuk oleh Jurutera Bertauliah dan pelan-pelan hendaklah dikemukakan kepada Majlis sebagai rekod. Jurutera terlibat dan pengusaha iklan bertanggungjawab atas kekuatan struktur dan sebagainya.

vii.
Laporan pemeriksaan keadaan struktur hendaklah kemukakan kepada MPSP setiap 2 tahun.

viii.
Pada sepanjang masa,pengusaha iklan mesti kerap melakukan pemeriksaan serta penyelenggaraan ke atas struktur/papan iklan. Pihak majlis tetap mempunyai hak untuk diadakan pemeriksaan pada bila-bila masa.

ix.
Pihak tuan mestilah merangka satu program tahunan bagi penyelenggaraan struktur dan mendapat pengesahan daripada Jurutera bertauliah yang dilantik berhubung dengan kekuatan struktur kerja pembinaan tersebut. MPSP berhak untuk meminta diadakan pemeriksaan pada bila-bila masa yang difikirkan perlu.

x.
Papan tanda di pasang atau struktur yang akan dibina bukanlah menjadi satu “traffic hazard”.

xi.
Bilangan perkataan atau grafik yang digunakan adalah terhad,ringkas dan tepat supaya pemandu tidak mengambil masa yang lama untuk membaca papan tanda iklan. Papan tanda iklan yang berlampu seharusnya tidak menyilaukan

xii.
Kedudukan papan tanda mestilah diletakkan ditempat-tempat yang tidak merbahaya kepada lalu lintas atau menghalang pandangan pemandu kenderaan.

xiii.
Gangguan lalulintas tidak dibenarkan semasa pemasangan dan penurunan struktur iklan.

xiv.
Pengusaha adalah bertanggungjawab menanggung sendiri semua perbelanjaan yang terlibat bagi memindahkan papan iklan sekiranya tapak berkenaan terlibat dengan projek pembangunan.

xv.
Apabila dikehendaki, pihak Majlis berhak menurunkan papan tanda iklan berkenaan tanpa perlu memberi apa-apa sebab mengapa ianya diperlukan.

xvi.
Pihak penguasa mestilah mengemukakan salinan fotosalin polisi insuran tanggungan awam untuk simpanan pihak MPSP dan seterusnya memberi perlindungan kepada pihak kerajaan atas segala tuntutan akibat daripada pemasangan papan tanda iklan tersebut termasuk segala kerja sementara yang dijalankan semasa pemasangan dan penurunan struktur papan tanda berkenaan.

xvii.
Persetujuan ini boleh ditarik balik sekiranya pihak pengusaha gagal menunaikan syarat-syarat pihak MPSP atau lain-lain agensi yang terlibat dalam cadangan ini.

xviii.
Pengusaha hendaklah atas perbelanjaan sendiri bertanggungjawab terhadap penyelenggaraan papan tanda iklan tersebut selama tempoh masa kelulusan diberi. Nama alamat, number telefon pegawai yang bertanggungjawab menjalankan kerja penyelenggaraan tersebut hendaklah diberikan kepada MPSP.
xix.
Sesuatu iklan tidak boleh mengunjur mendatar melebihi garisan sempadan jalan.

xx.
Sesuatu iklan itu tidak boleh keseluruhannya melindung atau menghalang mana-mana tingkap atau ekzos asap yang terletak di dinding luar sesuatu bangunan.

xxi.
Apa-apa struktur,bersama dengan apa-apa lekapan pada sesuatu bangunan atau sebahagian daripada sesuatu bangunan yang didirikan bagi maksud menunjukkan sesuatu iklan hendaklah diperakui sebagai kukuh daripada segi struktur oleh seseorang jurutera awam atau jurutera struktur berdaftar selama tempoh semua itu dan jika dikehendaki oleh MPSP,perakuan itu hendaklah termasuk kestabilan struktur bangunan atau sebahagian bangunan yang menyokong iklan itu.

